Diari Oficial de la Generalitat Valenciana


Sumari del DOGV 7323, del 23-07-2014 (2014/6829)

RESOLUCIÓ de 17 de juliol de 2014, del director general de Centres i Personal Docent, per la qual s'aprova l'adjudicació definitiva del procediment de provisió de llocs per a professorat de Religió Catòlica que presta servicis en centres docents públics dependents de l'àmbit de gestió de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7323

Data del DOGV
:   23-07-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/6829


Data del document
:   17-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 17 de juliol de 2014, del director general de Centres i Personal Docent, per la qual s'aprova l'adjudicació definitiva del procediment de provisió de llocs per a professorat de Religió Catòlica que presta servicis en centres docents públics dependents de l'àmbit de gestió de la Generalitat Valenciana. [2014/6829]  
De conformitat amb el que establix la base 9.5 de la Resolució de 22 d'abril de 2014, de la Direcció General de Centres i Personal Docent, per la qual es convoca procediment de provisió de llocs per a professorat de Religió Catòlica que presta servicis en els centres docents públics dependents de l'àmbit de gestió de la Generalitat Valenciana, i considerades les reclamacions i renúncies als llocs obtinguts en la resolució provisional d'adjudicació de llocs, esta direcció general resol:  
  
  
Primer  
Elevar a definitiva l'adjudicació provisional de destinacions del mencionat procediment realitzada per Resolució de 3 de juliol de 2014, amb les modificacions que conté l'annex I de la present resolució, en el qual figuren les destinacions obtingudes pels participants en el procediment de provisió relacionats per nivell educatiu i diòcesi, amb indicació del tipus de participació (forçosa o voluntària) i per orde de puntuació total obtinguda.  
  
Segon  
Els llocs adjudicats en la resolució definitiva de la convocatòria seran irrenunciables, llevat que havent participat i obtingut destinació en els procediments que puguen convocar altres administracions públiques es consigne la renúncia a la destinació obtinguda abans d'elevar a definitius els nomenaments.  
  
Tercer  
La presa de possessió de la nova destinació tindrà lloc el primer dia de setembre de 2014, i se cessarà en el de procedència, si és el cas, l'últim dia d'agost.  
  
Quart  
Les destinacions obtingudes seran confirmades per les parts contractants per mitjà d'una addenda al contracte de caràcter indefinit subscrit per l'Administració educativa i el professor o professora de religió.  
Els llocs adjudicats seran de caràcter definitiu, sense perjuí de posteriors modificacions de la jornada de treball i/o centres reflectits en el contracte que hagen de produir-se per raó de la planificació educativa.  
  
El professorat de religió amb contracte laboral indefinit que reingresse al servici actiu, com a conseqüència del procediment de provisió, presentarà davant de la direcció territorial de què depenga el centre obtingut, abans de la presa de possessió de la plaça, còpia compulsada de la resolució per la qual se'l va declarar en excedència, així com declaració jurada o promesa de no trobar-se separat per mitjà d'expedient disciplinari de cap cos o escala de l'Administració de l'Estat, de les comunitats autònomes o de la local, ni d'estar inhabilitat per a l'exercici de les funcions públiques.  
  
Quint  
Contra la present resolució, de conformitat amb els articles 120 i 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 69 la Llei 36/2011, de 10 d'octubre, Reguladora de la Jurisdicció Social, podrà interposar-se reclamació prèvia a la via judicial laboral en el termini d'un mes comptat des de l'endemà de la seua publicació.  
  
  
València, 17 de juliol de 2014.- El director general de Centres i Personal Docent: Santiago Martí Alepuz.